যশবন্ত সিনহা
যশবন্ত সিনহা (হিন্দুস্তানি উচ্চারণ: [jəʃˈʋən̪t̪ sɪnˈɦɑː], জন্ম ৬ নভেম্বর ১৯৩৭) একজন ভারতীয় প্রশাসক এবং রাজনীতিবিদ। তিনি ১৯৯০ সাল থেকে ১৯৯১ সাল পর্যন্ত প্রধানমন্ত্রী চন্দ্র শেখরের অধীনে এবং পুণরায় মার্চ ১৯৯৮ থেকে জুলাই ২০০২ পর্যন্ত প্রধানমন্ত্রী অটল বিহারী বাজপেয়ীর অধীনে অর্থমন্ত্রী হিসেবে দায়িত্ব পালন করেন। তিনি জুলাই ২০০২ থেকে মে ২০০৪ বিদেশমন্ত্রী হিসেবেও দায়িত্ব পালন করেন। ২১ এপ্রিল ২০১৮-এ দল ত্যাগ করার আগে তিনি ভারতীয় জনতা পার্টির একজন সিনিয়র নেতা ছিলেন। ২০২১ সালের মার্চ মাসে তিনি সর্বভারতীয় তৃণমূল কংগ্রেসে যোগ দেন; তবে তিনি ২০২২ সালের জুনে দলত্যাগ করেন কারণ ২০২২ সালের রাষ্ট্রপতি নির্বাচনে তাদের রাষ্ট্রপতি প্রার্থী হিসাবে তিনি বিরোধী জোটের দ্বারা সমর্থিত হন।।